PRIN: ส่งซิกงบไตรมาส 2/59 เลิศแนะนำซื้อเป้า 1.6 บ. อัพไซด์ 14%
PRIN: คาดรายได้และกำไรในงวดไตรมาส 2/59 จะมากกว่า 800 และ 50 ล้านบาท ตามลำดับ หากเทียบช่วงเดียวกันของปีก่อนที่รายได้และขาดทุนสุทธิเป็น 559 และ -39 ล้านบาท แสดงว่ากำไรไตรมาส 2/59 ที่จะประกาศออกมานั้นฟื้นตัวและน่าประทับใจแนะนำซื้อราคาพื้นฐานกำหนดไว้เป็น 1.60 บาท
4 ก.ค. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (4 ก.ค.) ว่า บริษัท ปริญสิริ จำกัด (มหาชน) หรือPRIN คาดกำไรไตรมาส 2/59 จะออกมาดีเช่นเดียวกับไตรมาส1/59(เพิ่ม 50 เท่าตัว เทียบช่วงเดียวกันของปีก่อน เป็น 41 ล้านบาท) เพราะเดือนเม.ย.59 เร่งโอนก่อนหมดมาตรการส่งเสริมจากภาครัฐฯ มียอดโอนเฉพาะเดือนนี้เกือบ 400 ล้านบาท พ.ค.59 ชะลอลงหลังหมดมาตรการ แต่มิ.ย.59 กลับมาใกล้เคียงกับ เม.ย.59 อีกครั้ง
คาดรายได้และกำไรในงวดไตรมาส 2/59 จะมากกว่า 800 และ 50 ล้านบาท ตามลำดับ หากเทียบช่วงเดียวกันของปีก่อนที่รายได้และขาดทุนสุทธิเป็น 559 และ -39 ล้านบาท ตามลำดับ ก็แสดงว่ากำไรไตรมาส 2/59 ที่จะประกาศออกมานั้นฟื้นตัวและน่าประทับใจ
คงคำแนะนำซื้อราคาพื้นฐานกำหนดไว้เป็น 1.60 บาท ด้วย P/BV ปี 59 ที่เพียง 0.5 เท่า ซึ่งเทียบเท่ากับ P/E และ PEG ปี 59 ที่ 16.3 และ 0.5 เท่า ตามลำดับ  ราคาปิดยังมีส่วนเพิ่ม 14% ส่วนอัตราผลตอบแทนปันผลอยู่ในเกณฑ์ดีปีนี้และปีหน้าเป็น 4.2% และ 5.1% ตามลำดับ สำหรับอัตราการเติบโตกำไรสุทธิเทียบช่วงเดียวกันของปีก่อนปีนี้และปีหน้าอยู่ในเกณฑ์สดใสเป็น 82%/23% ตามลำดับ
 